Nsejt kif jiena u Joshua sirna ħbieb. Għalkemm daqs xulxin ma morniex skola flimkien. Imma konna ħbieb u ħbieb sew. Konna niltaqgħu u naqbdu diskursata fuq kollox, bla fruntieri u bla barrieri fil-ħsieb. Meta sirt naf li marad inħsadt. Għamel żmien mhux ħażin jikkonċelebra l-quddies fil-Katidral l-Ħadd, tas-sebgħa u kwart ta' filgħaxija għalkemm hu min-Nadur u meta stajt tlajt għal dik il-quddies. Jiena u ntektek nammetti li għadni ma ġejtx f' tiegħi. It-telfa ta' ħabib tfisser ħafna. Il-mewt ta' Fr Joshua ġgħalitni nistaqsi ħafna affarijiet ukoll... F'temp ta' ftit snin tlift tliet saċerdoti ħbieb tiegħi: Fr Louis, Fr Joe Galea u Fr Joshua... ta' Fr Joshua tatni l-iktar ġewwa għax daqsi u tara l-mewt miegħek u ħdejk. Ikollok għażla... jew tiddispra jew tittama... Żgur li esperjenza ta' mewt ġġiblek sens ta' maturita qawwija... nibqa' dejjem imbellah kif it-tfal tal-kamp tal-konċentrament ta' Terezin affaċjati mill-mewt, għalkemm ta' etajiet żgħar, jesprimu maturita xokkanti fil-poeziji immortali li ħallew kif miġbura fil-ġabra 'I will never see another butterfly'. Fil-mewt tara ukoll l-għaqda ta' dawk miġbura iktar mir-rispett ta' dawk li jiġu l-funeral. Apprezzajt ħafna l-grupp inkluz li ġie magħhom minn Nichelino belt ġemellata magħna... u fejn Joshua kien qed iservi. Fr Joshua kien għadu kemm għalaq sentejn iqaddes u s-Sinjur sejjaħlu... Lilna meta ser isejħilna?
Fr Joshua...